cyanic-selkie/wikianc huggingface dataset:
Hugues Aufray
Den Hugues Jean Marie Aufray, gebuer den 18. August 1929 zu Neuilly-sur-Seine, ass e franséische Sänger.
Den Hugues Aufray ass de Brudder vun der Schauspillerin Pascale Audret.
Paris-Bourges 1991
Déi '''41. Editioun vu Paris - Bourges''' gouf den 2. an 3. Oktober 1991 gefuer.
Amstel Gold Race 2005
Déi 40. Editioun vum Amstel Gold Race gouf 2005 de 17. Abrëll gefuer.
Et war déi siwent Course um Kalenner vun dem UCI ProTour 2005, a goung iwwer eng Distanz vun 250,7 km. Den Depart war zu Maastricht, an d'Arrivée war um Cauberg zu Valkenburg.
Paris-Bourges 1993
Déi '''43. Editioun vu Paris - Bourges''' gouf den 1. Oktober 1993 gefuer.
Germain Dahm
De Germain Dahm, gebuer de 16. November 1928 a gestuerwen den 12. August 2018 zu Esch-Uelzecht, war e fréiere lëtzebuergesche Foussballspiller.
De 25. November 1951 an den 20. Abrëll 1952 huet de Germain Dahm fir déi lëtzebuergesch Foussballnationalekipp gespillt.
Paris-Bourges 2009
Déi '''59. Editioun vu Paris - Bourges''' gouf den 8. Oktober 2009 gefuer a se stoung um Kalenner vum UCI Europe Tour 2009 an der Kategorie 1.1.
François Guizot
De François, Pierre, Guillaume Guizot, gebuer de 4. Oktober 1787 zu Nîmes am Languedoc a gestuerwen an der fréierer Abtei Val-Richer zu Saint-Ouen-le-Pin am Calvados, den 12. Oktober 1874, war e franséischen Universitéitsprofesser op der Sorbonne, Historiker, Staatsmann an Auteur.
Famill, Kandheet a Jugend
De François Guizot koum an engem protestantesche Milieu op d'Welt. Säi Papp, en Affekot, dee sécher net géint d'Revolutioun vu 1789 war, war awer federalistesch an domat géint déi zentralistesch Jakobiner, respektiv Montagnards, déi alles vu Paräis aus wollte leeden. 1794 gouf hien dofir verhaft, verurteelt a guillotinéiert. Seng Witfra ass du mat hirem klenge Bouf op Genf geflücht, wou hien eng streng kalvinistesch Erzéiung krut.
Carrière
1805 fanne mer de François Guizot zu Paräis erëm, wou en duerch seng éischt geléiert Schrëften opfält an d'Oppositiounsmilieue frequentéiert. Duerch d'Protektioun vum Schrëftsteller a Politiker Louis de Fontanes, deen deemools Member a souguer President vum Corps législatif war, konnt de François Guizot schonn 1812 nawell eng Professur fir modern Geschicht op der Sorbonne kréien.
Wéi 1814 den Napoléon I. ofgedankt huet, huet de François Guizot d'Restauratioun vun der Monarchie ënner dem Louis XVIII. vu Frankräich mat Sympathie opgeholl. Hie gouf Generalsekretär vum Innenministère, a wéi den Napoléon vun der Insel Elba rëmkoum, ass hie mam Kinnek op Gent an den Exil gaangen. No der Episod vun de Cent-Jours huet de Fr. Guizot 1815 nees wichteg Funktiounen am Innenministère an och am Justizministère bekleet, mä wéi d'Ultra-Royalisten d'Regierung Decazes am Februar 1820 gestierzt hunn, ass de Fr. Guizot zeréck op d'Sorbonn dozéiere gaangen. Schonn zanter 1816 huet de Fr. Guizot sech a senge Publikatiounen als Denkmeeschter vun de sougenannten Doctrinaires ervirgedoen: hie war fir eng konstitutionell Monarchie, wollt d'Fräiheeten, déi duerch d'Revolutioun Wierklechkeet gi waren, mam Respekt virun der Uerdnung a virun der franséischer Traditioun ënnert een Hutt bréngen, mä säi Liberalismus war elitistesch, well no him sollt nëmmen dat bemëttelt a politesch-philosophesch opgeklärt Biergertum un der Ausübung vun der Muecht bedeelegt ginn.
1822 ass de Fr. Guizot, no schrëftlechen Attaquen op d'Regierung Villèle, fir eng Zäitchen als Professer op der Sorbonne suspendéiert ginn. Hien huet déi Paus sënnvoll benotzt an huet grouss historesch, awer gläichzäiteg och politesch, Publikatiounen erausginn. Mat Artikelen an der Zäitschrëft Globe an als President vun der liberaler Associatioun Aide-toi, le ciel t'aidera huet hie sech op eng politesch Carrière virbereet.
Am Januar 1830 ass de Fr. Guizot als Deputéierte vu Lisieux am Calvados gewielt ginn. Hien huet dunn eng aktiv Roll an der Oppositioun géint d'Regierung Polignac gespillt, déi schliisslech d'Revolutioun vun 1830 verursaacht huet. Mëttlerweil hat de Fr. Guizot sech enttäuscht vun de Bourbonen ofgewannt a sech dem Herzog Louis-Philippe d'Orléans, deen der Bourgeoisie méi frëndlech gesënnt war, zougedréint.
1830 gouf de Fr. Guizot vum neien Herrscher Louis-Philippe I., dee mat "Kinnek vun de Fransouse" betitelt gouf, zum Inneminister genannt. Vun 1832 bis 1837 war de Fr. Guizot dann ouni Ënnerbriechung Minister vum Ëffentlechen Unterricht (Instruction publique), ee Beräich an deem hie vill geleescht huet: hien huet de Primärunterricht duerch d'Gesetz vun 1833 gegrënnt, huet eng Commissioun fir historesch a wëssenschaftlech Fuerschungsaarbechten an d'Liewe geruff, huet ugefaangen dofir ze suergen, datt d'historesch Monumenter offiziell geschützt géife ginn, huet d ' Société de l'histoire de France gegrënnt an d'Académie des sciences morales et politiques restauréiert oder nei opgestallt.
Damon Damiani
Den Damon Damiani, gebuer den 2. Januar 1960, ass e fréiere lëtzebuergesche Foussballspiller.
Den 19. an 22. Dezember 1984 huet den Damon Damiani fir déi lëtzebuergesch Foussballnationalekipp gespillt.
François Guizot
Carrière
Vun 1842 bis 1848 war de Fr. Guizot den effektive Regierungschef vu Frankräich, och wann de Feldmarschall Soult nach bis 1847 nominell Ministerpresident war. Innenpolitesch huet de Fr. Guizot eng strikt konservativ Linn verfollegt. Hie wollt "erhalen an andämmen", sou datt d'Wirtschaftsbourgeoisie weiderhin den Toun uginn huet an dofir suerge konnt, datt d'Ekonomie ëmmer méi gewuess ass. Hien huet stänneg eng Positioun an der Mëtt tëschent der legitimistescher Reaktioun (= d'Unhängerschaft vun de Bourbonen) an de Republikaner ugestrieft. Allerdéngs ass de reellen ekonomeschen Opschwong (industriell Revolutioun, Entwécklung vum Banken- a Kreditwiesen, Schafung vun den éischten Eisebunnslinnen...) vun enger Verschlëmmerung vum Lous vun den Aarbechter begleet ginn. D'Oppositioun, déi fonnt huet, datt de Fr. Guizot am Fong bal nëmmen d'Intresse vun der Bourgeoisie verdeedege géif, huet eng Reform vum Walgesetz an deem Sënn verlaangt, datt den Zensus (= erfuerderte Steiersaz, fir wielen ze däerfen) erofgesat sollt ginn, soudatt d'Wielerschaft erweidert kéint ginn. De Fr. Guizot war awer iwwerzeegt, datt seng Usiichten déi richteg wieren, an hien huet net noginn. Well d'Versammlungsrecht fir politesch Manifestatiounen ageschränkt gi war, koum et am ganze Land zu enger Campagne vun ongeféier siwwenzeg reformistesch Banquets (1847/48), a schliisslech ass d'Monarchie an ee Koup gefall: wéi de Fr. Guizot am Februar 1848 endlech bereet war, ze demissionéieren, war et ze spéit. D'Monarchie ass gestierzt ginn, d'Republik ass ausgeruff ginn, an de Fr. Guizot ass an den Exil gaangen, d'éischt an d'Belsch an dunn an England. 1849 ass en a Frankräich zeréckkomm, huet sech awer definitiv vun der Politik wechgehal. Hien huet säi Liewensowend mat historesch-literaresche Publikatioune gefëllt, huet seng Mémoire geschriwwen an huet aktiv un den Aarbechte vun den Akademien deelgeholl, an denen hie Member war: d'Académie française (zanter 1836), d'Académie des sciences morales an d'Académie des inscriptions.
NBU
D'Ofkierzung NBU steet fir:
Paul-Pierre Henry
De Paul-Pierre Henry, gebuer den 21. August 1848 a gestuerwen de 4. Januar 1905, a säi Brudder Prosper-Mathieu Henry, ware franséisch Optiker an Astronomen.
Si hunn ettlech Teleskopen an aner astronomesch Instrumenter hiergestallt. Am Observatoire vu [[Paräis hat jiddweree vun de Bridder siwen Asteroiden entdeckt (kuckt Lëscht vun den Asteroiden). Am November 1885 hu si fir d'alleréischt fotografesch de Reflexiounsniwwel ëm d'Plejaden entdeckt.
No de Bridder gouf en 42 km grousse Moundkrater Henry Freres, de Marskrater Henry, souwéi den Asteroid (1516) Henry genannt.
Paul Di Felice
De Paul di Felice, gebuer de 25. September 1953 zu Déifferdeng ass e lëtzebuergesche Konschthistoriker, Auteur, Kurator a Kënschtler.
Paris-Bourges 2007
Déi '''57. Editioun vu Paris - Bourges''' gouf den 11. Oktober 2007 gefuer a se stoung um Kalenner vum UCI Europe Tour 2007 an der Kategorie 1.1.
Et war déi lescht Kompetitioun fir d'Coupe de France vun deem Joer.
Paul Di Felice
1984 huet hie mam Pierre Stiwer de Café-Crème Art Magazine gegrënnt an ass Koordinator vum Mois européen de la photographie (Emop).
Hien ass Matgrënner vum Online-Magazin lacritique.org
Lara Fabian
D'Lara Fabian, gebuer den 9. Januar 1970 zu Etterbeek als Lara Crokaert, ass eng belsch Sängerin. Säit 1996 huet si och déi kanadesch Nationalitéit. Si huet hir Carrière 1986 ugefaange wéi se de Concours Tremplin de la musique vum Festival de Wallonie gewonnen huet.
Si huet Lëtzebuerg beim Eurovision Song Contest 1988 zu Dublin mam Lidd "Croire" vertrueden. Si koum op déi 4. Plaz mat 90 Punkten. 2006 huet si fir d'éischt an hirer Carrière e Concert zu Lëtzebuerg ginn an zwar an der Philharmonie Lëtzebuerg am Kader vun hirer Tournée Un Regard 9
Si séngt an e puer Sproochen (Franséisch, Englesch, Däitsch, Italieenesch, Portugisesch, Spuenesch, Russesch, Hebräesch, Tierkesch) an huet iwwer 20 Milliounen Placke verkaaft.
Si war 2018 an 2019 Coach vun der Sendung La Voix am Québec. 2020 huet si déi Roll dunn och a Frankräich bei The Voice iwwerholl. Zanter 2021 ass se Directrice vun der Star Academie am Québec.
Clásica Ciclista San Sebastián 2007
Déi 27. Editioun vun der Clásica Ciclista San Sebastián gouf 2007 de 4. August gefuer. Et war déi uechzéngt Course um Kalenner vum UCI ProTour 2007.
Paris-Bourges 2006
Déi '''56. Editioun vu Paris - Bourges''' gouf de 5. Oktober 2006 gefuer a se stoung um Kalenner vum UCI Europe Tour 2006 an der Kategorie 1.1.
Et war déi lescht Kompetitioun fir d'Coupe de France vun deem Joer.
Johny Grettnich
De John Grettnich oder Johny Grettnich, gebuer den 9. Abrëll 1946, ass e fréiere lëtzebuergesche Foussballspiller an -trainer an der 80er Jore vum FC Racing Ëlwen.
Hien huet a senger ganzer Carrière bei der Etzella an der Stiermerpositioun gespillt, hien ass nach ëmmer e grousse Fan vum Veräin an huet och d'Fanlidd komponéiert.
An der Saison 1972/73 hat hien déi meeschte Goler an der Saison geschoss.
De 26. September an de 7. Oktober 1973 huet de Johny Grettnich fir déi lëtzebuergesch Foussballnationalekipp gespillt.
Hien ass de Papp vum Patrick Grettnich, Foussballtrainer vum FC UNA Stroossen.
Beneluxzuch
Als Beneluxzich, an der Belsch InterCity B, bezeechent een eng ganz Rei Zich déi zanter 1957 tëscht Bréissel an Amsterdam ënnerwee sinn.
Am Ufank war en Zuch tëscht den 3 Haaptstied vum Benelux-Raum geplangt, mä den Deel Lëtzebuerg - Bréissel gouf ni realiséiert.
Geschicht
Bis an d'1950er Jore sinn déi international Zich tëscht der Belsch an Holland vun Diesellokomotiven, deels souguer nach vun Damplokomotive gezu ginn. 1957 war d'Elektrifizéierung vun der Streck Bréissel-Amsterdam fäerdeg an d'SNCB an d'NS hunn den Trafic wëllen nei organiséieren.
Et goufen zwielef 2-System (1500V an 3000V) Automotricë bestallt, déi zanter dem 29. September 1957 d'Verbindung tëscht béide Stied assuréiert hunn. Dat Material huet op den hollänneschen Automotricë vum Typ 54 baséiert a krut genee wéi déi Automotricen de Spëtznumm Hondekop, also Hondskapp.
Vun 1962 u fueren, well d'Passagéierzuele stänneg an d'Luucht ginn, ëmmer zwou Automotricen zesummen.
Zanter 1969 ginn zousätzlech zu den Hondekop och klassesch Reesvoiturë mat belschen, respektiv hollännesche Lokomotiven agesat. Well et awer ëmständlech war all Kéier op der Grenz d'Lokomotiv ze wiesselen an zemools well d'Gare vun Antwerpen deemools nach eng Kappgare war, hu sech béid Eisebunnsgesellschafte gëeenegt datt nei Zich sollte kaaft ginn.
D'SNCB sollt d'Lokomotiven an d'Voiturë fir d'éischt Klass stellen, wärend d'NS d'Steierween an d'Voiturë fir d'zweet Klass sollte kafen. D'SNCB huet hiert Versprieche gehalen andeems se 8 vun hire Lokomotive vun der Serie 25 fir den Asaz ënner 1.500V ëmgebaut huet, déi nei Serie 25.5. D'Faarwe vun deem Material ware Blo mat gieler Sträif.
Wéinst dem stännegen Asaz ass d'Material immens séier verschlass, dowéinst huet d'SNCB sech schonn an den 1980er Joren no neie Lokomotiven ëmgekuckt. 1985 kritt d'SNCB nei Lokomotive fir den Asaz an Holland, d'Serie 11. Fir mat der neier Lokomotiv kënnen ze schaffen, keeft d'NS nei Steierween an nei Voituren.
Déi nei Zich sinn an de Faarwe Bordeaux (Faarf vun der SNCB) a Giel (Faarf vun der NS) ugestrach. Dacks sinn awer och déi blo-giel Voiturë vun der NS fir den Trafic an Holland selwer, am Beneluxzuch ënnerwee, doduerch gesäit de Beneluxzuch dacks konterbont aus.
Duerch déi héich Kapazitéite vun den neien Zich, kann dat aalt Material ausgemustert ginn. D'Serie 25.5 kënnt virun allem op Gidderzich an op den internationalen Zich Paräis - Amsterdam an den Asaz. 1987 ginn d'Hondekopp Automotricë vun der Serie 57 ausgemustert.
1997 fiert deen éischten Thalys tëscht Bréissel an Amsterdam. D'Thalys sinn net an de Fuerplang vum Beneluxzuch agebonnen, mä fueren an engem eegene Rhythmus.
2007 léisen déi nei Lokomotive vun der Serie 28 d'Serie 11 of.
Zukunft
2010 sollten déi nei Fyra Zich tëscht Bréissel an Amsterdam déi klassesch Reesvoitureszich ersetzen. Déi Ramme kënnen da mat enger Vitess vun 250 km/h fueren. Technesch Problemer maachen deen Asaz awer bis 2011/2012 onméiglech.
Sänger
E Sänger oder eng Sängerin ass eng Persoun, déi hir Stëmm dozou benotzt fir eng Rei vu musekaleschen Téin ze produzéieren an domat eng Melodie ze formen.
Soulac-sur-Mer
Soulac-sur-Mer ass eng Gemeng am Departement Gironde am Südweste vu Frankräich.
Jean Hansen (Foussballspiller)
De Jean Hansen, gebuer de 15. Februar 1950 a gestuerwen de 17. Mäerz 2014, war e lëtzebuergesche Foussballspiller a President vum FC Avenir Beggen.
Den 8. an 22. Abrëll 1975 huet de Jean Hansen géint Holland fir déi lëtzebuergesch Foussballnationalekipp gespillt.
Paris-Bourges 2003
Déi '''53. Editioun vu Paris - Bourges''' gouf den 2. Oktober 2003 gefuer.
Et war déi lescht Kompetitioun fir d'Coupe de France vun deem Joer.
Paris-Bourges 2005
Déi '''55. Editioun vu Paris - Bourges''' gouf de 6. Oktober 2005 gefuer a se stoung um Kalenner vum UCI Europe Tour 2005 an der Kategorie 1.1.
Paris-Bourges 2004
Et war déi lescht Kompetitioun fir d'Coupe de France vun deem Joer.
Paris-Bourges 2005
Et war déi lescht Kompetitioun fir d'Coupe de France vun deem Joer.
Der Arbeiter
Der Arbeiter, mam Ënnertitel Organ der Arbeiterbevölkerung Luxemburg's, war eng Wochenzeitung, déi tëscht dem 3. Abrëll 1878 an dem 24. Dezember 1881 zu Lëtzebuerg erauskoum.
Se gouf noenee bei Louis Schamburger, Jean Joris, Wwe M. Bourger an Théophile Schroell gedréckt. Chefredakter war den Nicolas Steffen-Pierret.
Paris-Bourges 2001
Déi '''51. Editioun vu Paris - Bourges''' gouf de 4. Oktober 2001 gefuer.
Et war déi lescht Kompetitioun fir d'Coupe de France vun deem Joer.
Paris-Bourges 2000
Déi '''50. Editioun vu Paris - Bourges''' gouf den 1. Oktober 2000 gefuer.
Britt
Britt ass Waasser, an deem Schanken, Fleesch, Fësch oder Geméis gekacht goufen an dat doduerch en bestëmmten Aroma kritt huet. Britt déngt als Fong fir Zoppen a Zoossen.
Paris-Bourges 2002
Déi '''52. Editioun vu Paris - Bourges''' gouf den 3. Oktober 2002 gefuer.
Richtungsmiessung
D'Richtungsmiessung ass eng grondleeënd Aarbecht vun der Geodesie, Geometrie, Navigatioun a vun anere Gebidder vun der Technik. Si bedeit d'Wénkelmiessung fir d'Bestëmmung vum horizontale Wénkel, orientéiert Moossstralen oder Richtung an engem Bezuchssystem.
Paris-Bourges 2002
Et war déi lescht Kompetitioun fir d'Coupe de France vun deem Joer.
Richtungsmiessung
Richtungen an Distanze sinn déi wichtegst Moossdate fir d'Ortung vu Gefierer a fir d'Bestëmmung vu Punkten an engem Koordinatesystem.
Bezuchsrichtungen
Richtungsmiessunge brauchen eng Bezuchsrichtung, déi der blousser Wénkelmiessung eng Orientéierung gëtt. Déi Bezuchsrichtunge kënnen absolut sinn (Nr. 1–5) oder relativ (6–8):
An engem Vermiessungsnetz (Triangulatioun) bezéien sech op „Nord“ orienéiert Richtunge meeschtens op ee Referenzellipsoid. Sou gerechent Azimute nennt een „ellipsoidesch“ – am Géigesaz zum gemoossenen astronomeschen Azimut (Nr. 1).
Miessinstrumenter
Richtungsmiessunge gi jee no Genauegkeet a Fachgebitt mat verschiddenen Instrumenter gemaach:
D'Prezisioun läit bei 1–10° (Sport, Navigatioun), honnertstel Grad bis 1" (Vermiessung) an 0,1" bis 0,01" (Satellit, Loutofwäichung, Astronomie). An der Nautik sinn och Richtungsmiessunge par rapport zur Schëffsachs gemaach, a ginn da Säitepeilung genannt. Wann een een de Kurs derbäirechent da kritt een d'Richtung rechtweisend (Nr. 1) oder mëssweisend (Nr. 2).
Le cycliste
Le cycliste, mam Ënnertitel Revue hebdomadaire illustrée, organe officiel de la « Fédération des Sociétés Cyclistes Luxembourgeoises (F.S.C.L.) », war eng Wochenzeitung iwwer Vëlossport, déi tëscht dem 5. August 1921 an dem 30. Dezember 1921 zu Lëtzebuerg erauskoum. Et koumen 22 „normal“ Ausgabe op engem Freideg eraus, zousätzlech gouf et verschidden Nummeren déi samschdes oder sonndes erauskoumen; déi haten d'Nummer vum Freideg mam Buschtaf a hannendrun.
Millimeterwell
Millimeterwelle si Mikrowellen, deenen hir Wellelängt am Millimeterberäich läit, also tëscht 1 mm an 10 mm, wat enger Frequenzband vun 30 GHz bis 300 GHz entsprécht.
Le cycliste
Am Januar 1922 ass si mat Sport fusionéiert.
Millimeterwell
Dëst Frequenzband gëtt och EHF-Band bezeechent, woubäi EHF fir Extremely High Frequency steet.
Fleesch
Als Fleesch gëtt deen Deel vun den Déiere bezeechent, deen aus Muskele, Fett, Nerve, Blutt an Ënnereie besteet an als Liewensmëttel benotzt gëtt.
Millimeterwell
Millimeterwelle gi beim Militär als Radarwellen (z. B. bei Helikopteren, bei Nuechtsiichtapparaten), am Gebaiiwwerwachungsberäich (als verstoppt montéiert Beweegungsmelder), fir radarbaséiert ACC-Systemer am Frequenzberäich tëscht 76 a 77 GHz a fir Kierperscanneren agesat.
Zoossiss
Zoossiss ass eng Zort Wurscht.
Alstad-Plaz (Prag)
Ronderëm dës Maartplaz stinn dat historescht Stadhaus, d'Teynkierch, d'Hussitekierch Hellege Niklos, de Kinský-Palais, d'Haus "Bei der Stengener Klack" an aner kuckeswäert Gebaier aus der Renaissance-, Barock- a Rokokozäit, déi op romaneschen a gotesche Grondmauere stinn. Matzen op der Plaz steet e Monument fir de Jan Hus.
Teynkierch
D'Teynkierch (Týnský chrám), och "Kierch vun der Helleger Maria virum Teyn" (Kostel Panny Marie před Týnem), ass en dräischëffegt, gotescht Gebai, mat deem sengem Bau 1365 ugefaange gouf. Déi zwéi markant Kierchtierm, Adam an Eva genannt, goufen eréischt an der zweeter Hallschecht vum 15. an am Ufank vum 16. Joerhonnert fäerdeggebaut.
France Gall
D'France Gall, gebuer den 9. Oktober 1947 zu Paräis als Isabelle Geneviève Marie Anne Gall a gestuerwen de 7. Januar 2018 zu Neuilly-sur-Seine, war eng franséisch Sängerin. Si huet hir Carrière 1963 ugefaangen.
Biographie
Encouragéiert vun hirem Papp, dem Liddertexter Robert Gall, deen ënner anerem dem Charles Aznavour säi Lidd La mamma geschriwwen huet, huet d'France Gall am Alter vu 16 Joer ugefaangen hir éischte Lidder opzehuelen. No der Verëffentlechung vun hirer éischter Single Ne soi pas si bête (1963), hat d'France Gall eng Rei erfollegräicher Yéyé a Lolita-Pop Singelen opgeholl, déi meeschtens vun hirem Papp (ënner anerem Sacré Charlemagne) oder vum Serge Gainsbourg (ënner anerem Laisse tomber les filles) geschriwwe goufen.
1965, am Alter vu 17 Joer huet si Lëtzebuerg beim Eurovision Song Contest mam Lidd Poupée de cire, poupée de son vertrueden. Si koum op déi 1. Plaz mat 32 Punkten an d'Lidd ass e groussen Hit a Westeuropa ginn. De Gainsbourg huet als Auteur vum Lidd nach e puer weider Stécker fir d'France Gall geschriwwen, bis se nom kontroversen Text vum Lidd Les sucettes an dem kommerzielle Mësserfolleg vu verschiddene vun hire Placken opgehalen huet, mat him zesummenzeschaffen.
Alstad-Plaz (Prag)
Ungelt
Nieft der Teynkierch gouf et schonn zanter dem 11. Joerhonnert en agzonkten (otýněný oder kuerz týn) Haff, wou Handel bedriwwe gouf, a Wuere gelagert goufen. Dobäi gouf et en Hospiz mat engeem Virleefergebai vun der Teynkierch. Vum 14. bis an d'Mëtt vum 16. Joerhonnert gouf do Octroi opgehuewen, an den Haff krut den Numm "Ungelt".
France Gall
Biographie
Géint Enn vun den 1960er huet d'France Gall eng Carrière als Schlagersängerin an Däitschland ugefaange mat erfollegräicher Lidder wéi Ein bißchen Goethe, ein bißchen Bonaparte an A Banda (Zwei Apfelsinen im Haar). Si huet 1968, 1969 an 1970 beim Deutscher Schlager-Wettbewerb deelgeholl. 1969 huet si mam Gigliola Cinquetti beim bekannten italieenesche Festival vu Sanremo matgemaach, wou si d'Lidd La pioggia (L'orage op Franséisch) virgedroen hunn.
Alstad-Plaz (Prag)
De (Golz)-Kinský-Palais
Dëse Rokoko-Palais gouf vum Kilian Ignaz Dientzenhofer geplangt a 1755–1765 vum Anselmo Lurago opgeriicht. Haut ass do déi grafesch Sammlung vun der Nationalgalerie dran. Am Februar 1948 huet de President Klement Gottwald do vum Balkon aus D'Iwwernnam vum Land duerch d'Kommuniste proklaméiert.
d'Haus "Stenge Klack"
D'Haus "Bei der Stengener Klack" (U kamenného zvonu), riets nieft dem Palais Kinsky, gouf am Ufank vum 14. Joerhonnert gebaut, a warscheinlech als Stadpalais vum Jang de Blannen dono opgestackt an ausgebaut. D'Gebai gouf am 17. Joerhonnert dem barocke Goût vun der Zäit ugepasst, wat awer an den 1970er/1980er Joren nees ewechgemaach gouf. Am Keller ass e Lapidarium an eng kleng Ausstellung iwwer d'Geschicht vum Haus.
France Gall
Biographie
1979 huet d'France Gall an der immens erfollegräicher Rockoper Starmania matgemaach. An den 1980er huet si sech a verschiddene Campagne fir humanitär Hëllef engagéiert a weiderhi populär Singele verëffentlecht (Il jouait du piano debout, Tout pour la musique...). 1980 huet si d'Duett Donner pour donner mam Elton John opgeholl.
Alstad-Plaz (Prag)
Niklos-Kierch
D'Nikloskierch gouf tëscht 1732 bis 1735 opgeriicht an dingt zanter 1920 der Tschechescher Hussitescher Kierch fir hir Massen ofzehalen..
France Gall
Biographie
D'France Gall huet am Juni 1992 mat hirem Mann den Album Double Jeu erausbruecht, mä de Michel Berger ass méi spéit am Joer un engem Häerzinfarkt gestuerwen. Op hirem leschte Studiosalbum France (1996) huet d'France Gall eegen Interpretatioune vum Michel Berger senge Lidder gesongen. Nodeem hir Duechter 1997 u Mukoviszidos gestuerwe war huet d'France Gall sech aus dem Museksgeschäft zeréckgezunn an nëmmen nach vereenzelt an der Ëffentlechkeet opgetratt.
Pokerbot
E Pokerbot oder Poker Robot ass e Computerprogramm respektiv Bot, deen online Poker spillt. D'Iddi fir sou ee Programm koum ursprénglech aus den Universitéiten, wou och déi éischt Pokerbotten entwéckelt goufen. Dës Programmer waren net kommerziell, mä éischter am Kontext vun der Kënschtlecher Intelligenz entwéckelt ginn. Kuerz drop waren déi éischt kommerziell Botten ze kréien. Déi éischt Generatioun war nach zimmlech benotzeronfrëndlech. Et huet ee gutt Programméierkenntnisser gebraucht fir d'Pokerstrategie z'integréieren. Méi nei Pokerbotversioune kënne méi liicht ugepasst ginn an e groussen Deel vun de Basisstrategie si schonn enthalen.
Escher Courrier
Den Escher Courrier, mam Ënnertitel allgemeine Zeitung und Anzeige-Blatt für die Interessen aller Stände, war eng politesch Zeitung, déi tëscht dem 30. Mäerz 1895 an dem 25. November 1896 zu Lëtzebuerg zweemol d'Woch erauskoum.
France Gall
Privatliewen
Vun 1964 bis 1967 war d'France Gall mam Claude François zesummen, vun 1970 bis 1974 mam Sänger Julien Clerc. , Vun 1976 bis zu sengem Doud 1992 war se mam Michel Berger bestuet.
Pokerbot
D'Ubidder vun Onlinepoker kämpfen zanter dem Opdauche vun dëse Programmer géint d'Notzung vu Botten an hire Pokerraim. Bei verschiddene groussen Ubiddere gëtt de Pokeraccount direkt gespaart, soubal festgestallt gouf, datt e Bot mat am Spill war.
France Gall
Privatliewen
Si hat en Haus op enger Insel no bei der senegaleesescher Haaptstad Dakar.
Adolphe Hubert
Den Adolphe Hubert, gebuer de 14. Dezember 1907 a gestuerwen..., war e lëtzebuergesche Foussballspiller.
Pokerbot
Am Joer 2005 huet de Golden Palace Casino eng Pokerbot-Meeschterschaft zu Las Vegas organiséiert. Ageluede waren all Entwéckler vu Pokerbotten. Zwee Joer méi spéit gouf d'Pokerbot-Weltmeeschterschaft zu Miami ausgedroen.
Adolphe Hubert
Den 21. Mee 1927 an de 4. November 1928 huet den Adolphe Hubert fir déi lëtzebuergesch Foussballnationalekipp gespillt.
Escher Courrier
Se gouf beim G. Willems gedréckt. Chefredakter war den Dr. Michel Welter, deen dodran, zesumme mam Caspar Mathias Spoo, mat als éischt (partei)politesch Artikele publizéiert huet.
Kokand
Kokand (op Usbeekesch: Qoʻqon/Қўқон; op Tadjikesch: Қӯқанд/Qūqand oder Хӯқон/Xūqon, op Russesch: Коканд) ass eng Stad an Usbekistan mat engen 190.000 Awunner.
Si läit op der fréierer Seidestrooss an ass och haut nach eng wichteg Verkéierskräizung um Wee fir an dat fruchtbart Ferganadall. An der Industriestad gi virun allem Dünger, Chemikalien, Maschinnen, Textilien a Kascht produzéiert.
Geschicht
Kokand gëtt et schonn op d'mannst zanter dem 10. Joerhonnert, als Statioun op der Karawannestrooss tëscht Indien a China. D'Mongolen hunn d'Stad am 13. Joerhonnert zerstéiert.
Russesch Truppen ënner dem Michail Skobelew hunn d'Stad 1883 ageholl, déi dunn en Deel vum russesche Generalgouvernement Turkestan ginn ass.
Cap Arcona
D'Cap Arcona war en däitschte Luxusdampfer, benannt nom Kap Arkona op der Insel Rügen. Vun 1927 bis 1939 ass d'Schëff op der Südamerika Linn agesat ginn.
1940 huet déi dàitsch Krichsmarine d'Schëff iwwerholl. Well et duerch e Maschinneschued net méi asetzbar war, gouf et de 14. Abrëll 1945 dem Gauleiter vun Hamburg iwwerlooss. Op d'Cap Arcona, wéi och op aner Schëffer an der Ostséi, sinn dunn KZ-Prisonéier agespaart ginn. Kuerz virum Enn vum Zweete Weltkrich, den 3. Mee 1945, gouf d'Schëff vu brittesche Fligeren an der Lübecker Bucht ugegraff a versenkt. Dobäi sinn déi meescht vun de 4.600 KZ-Gefaangen déi u Bord waren ëm d'Liewe komm. D'Royal Air Force war der Meenung et géif sech ëm een Truppentransporter handelen.
(1221) Amor
(1221) Amor ass en Asteroid, no deem eng ganz Klass vun Asteroiden d'Amor-Asteroide genannt gouf. Seng Bunn verleeft deelweis bannent der Marsbunn.
Den Amor gouf am Joer 1932 entdeckt. Hir beweegt sech an engem Ofstand vun 1,086 AU (Perihel) an 2,754 AU (Aphel) ëm d'Sonn. Seng Bunn steet 11,878° schréi zur Ekliptik, d'Bunnexzentrizitéit ass 0,435. Op senger Bunn kann e bis op 16,3 Millioune km un d'Äerd erukommen an dobäi eng Hellegkeet vu 14,2 mag kréien.
D'Gréisst vum Amor gëtt op 0,9 bis 1,9 km geschat.
Jos Kirpes
De Jos Kirpes oder Joseph Kirpes, gebuer den 10. Juni 1906 zu Esch-Uelzecht a gestuerwen den 22. Abrëll 1976 zu Beetebuerg, war e lëtzebuergesche Foussballspiller an Olympionik.
Hien huet Lëtzebuerg op den Olympesche Summerspiller 1928 zu Amsterdam vertrueden.
Lesath (Stär)
De Lesath (Leschath, Lesuth) ass den Numm vum Stär υ (Ypsilon Scorpii) am Stärebild Scorpius De Lesath huet eng visuell Magnitude vu +2,8 mag. a gehéiert zu der Spektralklass B3 an ass zirka 519 Liichtjoer ewech. Den arabeschen Numm bedeit „Stéch/Bëss (vun engem gëftegen Déier)“. De Lesath ass e Member vun der Gould Ceinture.
Jos Kirpes
Tëscht dem 11. Abrëll 1926 am 12. Abrëll 1931 huet de Jos Kirpes 9-mol fir déi lëtzebuergesch Foussballnationalekipp gespillt an dobäi 4 Goler geschoss.
Casemiro
De Carlos Henrique José Francisco Venâncio Gorduroso Casemiro, méi bekannt als Carlos Henrique Casemiro oder just Casemiro, gebuer den 23. Februar 1992 zu São José dos Campos, ass e brasilianesche Foussballspiller op der Mëttelfeld-Positioun.
Hien huet seng Profiscarrière 2010 beim FC São Paulo ugefaangen. 2013 war hien aus dem São Paulo erausgaangen, a gëtt hien e Spiller vum Real Madrid, mat kuerzem Prêt 2014–15 am FC Porto.
Zanter 2011 spillt de Casemiro an der brasilianescher Foussballnationalekipp. ,
Helleg-Geescht-Plateau
Den Helleg-Geescht-Plateau ass e Plateau deen am Südoste vun der Stad op engem Fielsvirspronk läit an am Westen an am Süde vum déiwen Dall vun der Péitruss begrenzt gëtt. Am Oste falen d'Fielsen an den Uelzechtdall mam Stadgronn. Op der Héicht schléisst en un de Kär vun der Alstad un, wou graff gesot, d'Helleg-Geescht-Strooss an d'Corniche d'Grenz vum Plateau am Nordweste bilden.
Um Helleg-Geescht Plateau stoung fréier e Klarissinnen-Klouschter, duerno gouf d'Plaz als Festungsanlag mat Zitadell ausgebaut. Nom Schleefe vun der Festung stoungen do nach laang déi fréier Kasären an deene verschidde Verwaltungen hir Plaz haten an zanter 2008 ass do déi nei Cité judiciaire.
Um Spaweck
Crypte archéologique au Plateau du St. Esprit
Tour du Haut-Var 2017
Déi '''49. Editioun vum Tour du Haut-Var''' gouf den 18. an 19. Februar 2017 gefuer a stoung um Kalenner vum UCI Europe Tour 2017 an der Kategorie 2.1.
Vollekshaus (Stad Lëtzebuerg)
D'Vollekshaus an der Stad Lëtzebuerg war e Gebai, dat um Eck Boulevard Royal/Arsenalstrooss stoung.
Et war e fréieren Offizéierscasino. Bekannt war et als Sëtz vu verschiddene kathoulesche Vereenegungen, dorënner den Akademikerveräin (AV), spéider an Association luxembourgeoise des universitaires catholiques (ALUC) ëmbenannt a vum Luxemburgischer Katholischer Volksverein.
Et hat als Spëtznimm Versoffene Rousekranz oder Bi(t)z. "Versoffene Rousekranz" war de Spëtznumm vun engem Lies-Zerkel (kuerz Lies genannt) deen dodran e Versammlungslokal hat, an deen op d'Gebai iwwergoung.
D'Gebai gouf 1973 ofgerappt an duerch e Bürosgebai mam Numm Complexe administratif Carrefour ersat.
Enn 2014 ass ugefaange ginn dëst Gebai komplett ze renovéieren an et energetesch an d'Rei ze setzen.
Lucien Karier
De Lucien Karier, gebuer de 7. Juli 1933, ass e fréiere lëtzebuergesche Foussballspiller.
De 7. a 14. Mäerz 1954 huet de Lucien Karier fir déi lëtzebuergesch Foussballnationalekipp gespillt.
Kanalbréck vum Sart
D'Kanalbréck vum Sart ass eng Kanalbréck um Canal du Centre an der belscher Uertschaft Houdeng-Aimeries. Et ass nieft dem Schëffslift vu Strépy-Thieu an der Sécherheetspaart vum Blanc Pain eent vun dräi wichtegste Bauelementer vum Kanal.
D'Bréck ass 498 Meter laang a féiert iwwer den Dall vum Thiriau du Sart an iwwer d'Nationale 55. Déi 65.000 Tonne schwéier Bréck gouf an der Drécktechnik gebaut, d.h. déi eenzel Deeler goufen op engem Schantjen um Kapp vun der Bréck gebaut an da vun do aus op hir Plaz gedréckt. Dréckvitesse louch bei 12 Meter an der Woch.
Charakteristiken
Déi 498 m laang Bréck sou wéi de Schëffslift goufen am Kader vum Reamenagement vum Kanal an der Mise à gabarit op d'Schëffsklass IV gebaut. Den trapezfërmegen Trach huet eng Mindestbreet um Waasserspigel vun 33 Meter an den Déifgank läit bei 4,15 m. Iwwer d'Bréck féieren op béide Säite 6 m breet Weeër fir den Ënnerhalt. Déi zwee 15 m laang Kappfelder sinn a Cantileverbauweis ausgefouert. Déi ronn Piliere mat engem Duerchmiesser vun 3 m stinn allkéiers op enger 100 grousser Plack déi selwer op 9 Piliere vun 1,5 m Duerchmiesser steet, déi a Buerlächer gegoss goufen. All Pilier ka ronn 6.000 Tonnen droen. Den Tablier gëtt vu fëschbauchfërmegen Dunne gedroen déi an der Zentralsektioun 3 m héich sinn. Den Tablier ass 0,4 m déck mat Verstäerkung op 0,6 bei den Opleeër. D'Säitewänn si 7,5 m héich an 0,9 m déck. Dat ganzt Gewiicht mam Waasser dran, läit bei 145.000 Tonnen.
Messier 6
De Messier 6 (och als NGC 6405 bezeechent) ass e 4,2 mag hellen oppene Stärekoup am Ostdeel vum Stärebild Scorpius, nërdlech vum Stär Lesath. De Stärekoup huet eng visuell Ausdeenung vun 33' an ass ronn 1.600 Liichtjoer vun der Äerd ewech. De Messier 6 war schonn an der Antiquitéit bekannt a gëtt heiansdo och Päiperlekskoup genannt. Hien ass a Mëtteleuropa schwéier ze gesinn, awer a südleche Breeten ass et en opfällegen Objet.
Entdeckung
Den oppene Stärekoup gouf an der Zäit viru 1654 vum italieeneschen Astronom Giovanni Battista Hodierna entdeckt. Et gëtt ugeholl, datt schonn de Claudius Ptolemäus de Messier 6 bei der Observatioun vum Messier 7 gesi konnt hunn. Dat ass awer net sécher. Onofhängeg dovun observéiert 1745 oder 1746 de Schwäizer Jean-Philippe de Chéseaux de Messier 6. Beim Nicolas-Louis de Lacaille krut hien d'Bezeechnung Lac III 12. Hien hat de Stärekoup 1752 um Kap vun der Gudder Hoffnung observéiert. De Charles Messier huet de Stärekoup den 23. Mee 1764 obsevéiert an huet en als Nummer 6 a säi Katalog agedroen.
Sécherheetspaart vum Blanc Pain
D'Sécherheetspaart vum Blanc Pain (fr:Porte de garde du Blanc Pain) ass ee beweeglecht Wier um belsche Canal du Centre um Lieu-dit Blanc Pain zu Houdeng-Gœgnies.
D'Wier besteet aus enger vertikaler Schleisepaart déi déi ënnescht 5 km vum Kanal bei Pannen oder Aarbechten un de grousse Wierker kanalofwäerts vum Rescht vum 40 km laange Scheetbaseng isoléiere kann.
D'Paart selwer huet d'Form vun engem Schëffsbauch, an d'stole Gerëscht vum Hiefmecanissem a seng sichtbar Pullie soll un d'Moletten an d'Fërdertierm vun de Kuelegrouwen erënneren, vun deene fréier eng Hellewull an där Géigend stoungen.
Lannenallee Biergem
Si gouf de 7. Mäerz 1984 op d'Lëscht vum Zousazinventaire vun den nationale Monumenter opgeholl. D'Allée steet awer net op der 'offizieller' Lëscht vun de bemierkenswäerte Beem zu Lëtzebuerg.
Wurscht
Wurscht ass e Liewensmëttel aus enger Mëschung vun zerklengertem Fleesch, Salz, Gewierzer a Speck, déi an engem (Konscht)daarm sinn, deen als Schutz déngt.
Jee nodeem, ob se gedréchent, gekacht, déck oder dënn sinn, oder aus wat se gemaach sinn, gëtt et verschidden Nimm, sou wéi: asw.
Cholet-Pays de Loire 2015
Déi '''38. Cholet-Pays de Loire''' gouf den 22. Mäerz 2015 gefuer. Et war déi drëtt Kompetitioun vun der Coupe de France 2015 a se stoung um Kalenner vum UCI Europe Tour 2015 an der Kategorie 1.1.
D'Course gouf vum Fransous Pierrick Fédrigo gewonnen.
Coupe de France am Vëlossport 2007
Déi 16. Editioun vun der Coupe de France am Vëlossport huet de 25. Februar 2007 mam Tour du Haut-Var ugefaangen a goung den 11. Oktober mam Paris-Bourges op en Enn. Dat Joer goufen d'Classic Haribo an de Grand Prix de Villers-Cotterêts aus dem Kalenner gestrach an de Châteauroux Classic de l'Indre, de Grand Prix de Plumelec-Morbihan an den Tour du Finistère sinn derbäikomm.
Individuell
D'Klassement gëtt duerch d'Additioun vun de Punkten opgestallt. D'Coureuren ënner 25 Joer fuere fir d'Klassement vum beschte Jonken.
Ekippeklassement
D'Ekippeklassement fir all Ekipp gëtt duerch d'Additioun vun de Plaze vun den dräi beschte Coureuren an der Ekipp zesummegerechent. D'Ekipp mat dem niddregsten Total kritt dann 12 Punkten, déi zweet kritt der néng, déi drëtt aacht an da sou weider bis déi néngt déi nach zwéi Punkte kritt. Nëmmen déi franséisch Ekippe komme fir d'Ekippeklassement a Fro.
Gaston Knerr
De Gaston Knerr, gebuer den 19. Januar 1927, ass e fréiere lëtzebuergesche Foussballspiller.
Den 18. September an den 9. Oktober 1949 huet de Gaston Knerr fir déi lëtzebuergesch Foussballnationalekipp gespillt.
Victor Klees
De Victor Klees, gebuer den 18. Oktober 1907 an der Stad Lëtzebuerg an do gestuerwen de 15. Abrëll 1995, war e lëtzebuergesche Schwëmmer, Olympionik a Foussballspiller, dee bei der Spora ënner Vertrag stoung.
Bisdorff
Bisdorff ass de Familljennumm vun ë. a. follgende Persounen:
Victor Klees
Hien huet Lëtzebuerg op den Olympesche Summerspiller 1928 zu Amsterdam am Waasserball vertrueden.
Hien huet de 25. Januar an den 1. Mäerz 1931 fir déi lëtzebuergesch Foussballnationalekipp gespillt.
Un grand amour
Un grand amour ass e Lidd vun der belscher Sängerin Solange Berry, komponéiert vum Michel Eric a mat engem Text vum Monique Laniece a Raymond Roche. Et war déi lëtzebuergesch Bedeelegung am Grand Prix Eurovision Song Contest 1958 zu Hilversum, gesongen op Franséisch. Et koum op déi 9. Plaz mat 1 Punkt.
Paris-Camembert 1988
Déi '''49. Editioun vu Paris-Camembert''' gouf de 5. Abrëll 1988 gefuer.
Peepstlech Bull
Eng peepstlech Bull oder kuerz Bull (lat.: bulla) ass d'Bezeechnung fir e Schrëftstéck, dat wichteg Entscheedungen, wéi Rechtsakter, vun engem Poopst verkënnegt.
Den offiziellen Numm ass litteræ apostolicæ oder litteræ apostolicæ sub plumbo, also "apostolesche Bréif" vereinfacht iwwersat. Den Numm Bull kënnt eigentlech vun der Kapsel, an där dat wichtegt Schrëftstéck war, an déi op zwou Säite versigelt an um Dokument ugestréckt war. Spéider gouf dat Schrëftstéck selwer Bull genannt.
Am Ganze goufen et eng ronn 140 där Bullen.
Kuckt dofir: Lëscht vun de peepstleche Bullen.
Cholet-Pays de Loire 2014
Déi '''37. Cholet-Pays de Loire''' gouf den 23. Mäerz 2014 gefuer. Et war déi drëtt Kompetitioun vun der Coupe de France 2014 a se stoung um Kalenner vum UCI Europe Tour 2014 an der Kategorie 1.1.
D'Course gouf vum Belsch Tom Van Asbroeck gewonnen.
Valleroy
Den Numm Valleroy ka fir follgend Uertschaften oder Gemenge stoen:
Jonas Hector
De Jonas Armin Hector, gebuer de 27. Mee 1990 zu Saarbrécken, ass en däitsche Foussballspiller op der Verdeedeger-Positioun.
Hien huet seng Profiscarrière 2008 beim SV Auersmacher ugefaangen, soss huet de Sportler fir dëse Veräin als Junior gespillt. Zanter 2010 spillt den Hector fir den 1. FC Köln: éischtens war hien e Spiller vun der U-21-Ekipp, an zanter 2012 vum haaptsächleche Line-up.
Zanter 2014 spillt de Jonas Hector an der däitscher Foussballnationalekipp,.
Säi Brudder Lucas Hector ass och Foussballspiller.
Brebsom
Brebsom ass de Familljennumm vun ë. a. follgende Persounen:
Canton du Grand Couronné
De Canton du Grand Couronné ass eng franséisch administrativ Andeelung am Arrondissement Nanzeg, Meurthe-et-Moselle an der Regioun Grand Est.
Den Zentralbüro ass zu Laneuveville-devant-Nancy.
Grote Reber
De Grote Reber, gebuer den 22. Dezember 1911, zu Wheaton bei Chicago am Illinois, USA, a gestuerwen den 20. Dezember 2002 an Tasmanien, Australien, war en US-amerikaneschen Astronom. Hie gehéiert zu de Pionéier vun der Radioastronomie an huet déi éischt Himmelsduerchmusterung am Radiofrequenzberäich duerchgefouert.
De Reber huet am Joer 1933 an der Noriichtentechnik am Armour Institute of Technology (spéider Illinois Institute of Technology) graduéiert.
Vun 1933 bis 1947 huet hien a verschiddene Radiosfabrécken zu Chicago geschafft. Vun 1933 un beschäftegt hie sech mat Aarbechte vum Astronom Karl Jansky iwwer Teleskopen, déi héichfrequent Stralung detektéieren a beschléisst op deem Gebitt ze schaffen. Hien ass bei d'Bell Labs gaangen, wou de Jansky wärend der grousser Depressioun (amerikanesch Wirtschaftskris) beschäftegt war. Bis 1937 huet de Reber och nach un engem eegene Radioteleskop zu Wheaton bei Chicago gebaut.
Mat deem Teleskop duerchmustert hien de visuellen Himmel bei verschiddene Frequenzen am Radioberäich. Bis 1941 geléngt him déi vollstänneg Duerchmusterung a mat e puer Verbesserunge publizéiert hien 1943 seng Daten.
Bis an d'1950er Jore gouf den Héichenergieberäich ëmmer nach als Schwaarzkierperstralung gerechent, obschonn dem Reber seng Daten eppes anescht uweisen. Op Grond vum Reber senge Publikatiounen an den 1950er Joren expandéiert d'Gebitt vun der Radioastronomie an déi theoreetesch Modeller goufe weiderentwéckelt. Déi meescht Erkenntnesser vun der moderner Astronomie a Stralungs-Astrophysik wieren ouni dem Reber seng Initiativ net denkbar.
Papa Pingouin
Papa Pingouin ass e Lidd vun der Grupp Sophie & Magaly, komponéiert vum Ralph Siegel a Bernd Meinunger an engem Text vum Pierre Delanoë. Et war déi lëtzebuergesch Bedeelegung am Grand Prix Eurovision Song Contest 1980, gesongen op Franséisch. Et koum op déi 9. Plaz mat 56 Punkten.
D'Lidd war a Frankräich e groussen Erfolleg an ass zirka 1 milliounmol verkaaft ginn.
Nicolás Otamendi
Den Nicolás Hernán Gonzalo Otamendi, gebuer den 12. Februar 1988 zu Buenos Aires, ass en argentinesche Foussballspiller op der Verdeedeger-Positioun.
Hien huet seng Profiscarrière 2007 beim CA Vélez Sársfield ugefaangen. Veräiner duerno ware vun 2010 bis 2014 den FC Porto, den FC Valencia vun 2014 bis 2015, an zanter 2015 spillt den Otamendi am Manchester City FC.
Wat Mahathat
Geschicht
No de Chronike vun Ayutthayahuet de Kinnek Borommaracha I. ëm 1374 op ¨¨ar Plaz en Tempel opriichte gelooss. Säin Neveu an Nofollger Ramesuan (1369–1370, 1388–1395) huet de Bau 1384 vergréissert an em säin haitegen Numm ginn.
Nicolás Otamendi
Zanter 2009 spillt den Nicolás Otamendi an der argentinescher Foussballnationalekipp,.
Sophie & Magaly
Sophie & Magaly war eng franséisch Popgrupp, déi aus den Zwillingsschwëstere Sophie a Magaly Gilles bestanen huet.
Si huet Lëtzebuerg 1980 um Eurovision Song Contest zu den Haag vertrueden. Mat dem Lidd "Papa Pingouin" ass si dunn op déi 9. Plaz mat 56 Punkten komm. D'Grupp hat vill Erfolleg mat deem Lidd a Frankräich, mä schonn hir zweet Single ass net méi gutt ukomm.
Wat Mahathat
Geschicht
D'Ruinen, déi haut ze gesi sinn, si warscheinlech aus dem spéide 17. bis spéiden 18. Joerhonnert.
Kuckeswäertes
Dat wichtegtst Bauwierk vum Wat Mahathat war ursprénglech den héijen, zentrale Prang am Khmer-Stil. Dësen ass 1911 zesummegefall a gouf net méi opgeriicht.
1956 huet d'thailännesch Regierung domat ugefaangen, grouss Rekonstruktiounsaarbechte maachen ze loossen. Dobäi gouf eng Schazkëscht fonnt, an där ë. a. eng Buddha-Reliquie an enger gëllener Urn, gëlle Buddha-Statuen, a soss räich dekoréiert Objete waren. Si sinn haut am Chao-Sam-Phraya-Nationalmusée zu Ayutthaya ausgestallt.
Will Smith
De Willard Christopher Smith Jr., gebuer de 25. September 1968 zu Philadelphia, Pennsylvania, ass en US-amerikanesche Schauspiller, Filmproduzent a Rapper.
Maciej Rybus
De Maciej Rybus, gebuer den 19. August 1989 zu Łowicz, ass e polnesche Foussballspiller op der Mëttelfeld-Positioun.
Hien huet seng Profiscarrière 2007 beim Legia Warschau ugefaangen. Veräiner duerno ware vun 2012 bis 2016 de russeschen FC Terek (haut Achmat Grosny), den Olympique Lyon vun 2016 bis 2017, an zanter 2017 spillt de Rybus am Lokomotiw Moskau.
Zanter 2009 spillt de Maciej Rybus an der polnescher Foussballnationalekipp. ,
Canton de Jarny
De Canton de Jarny ass eng franséisch administrativ Andeelung am Arrondissement Briey, Meurthe-et-Moselle an der Regioun Grand Est.
Den Zentralbüro ass zu Jarny.
Anna Jurjewna Netrebko
D'Anna Jurjewna Netrebko (op Russesch: Анна Юрьевна Нетребко), gebuer den 18. September 1971 zu Krasnodar, ass eng russesch-éisträichesch Sängerin vu kosakeschen Originnen.
Hir Sympathisatioun mat de Separatiste vun Donbass huet hir munnech Opmierksamkeet bruecht, , ,.
Fabian Schär
De Fabian Lukas Schär, gebuer den 20. Dezember 1991 zu Wil SG, ass e Schwäizer Foussballspiller op der Verdeedeger-Positioun.
Hien huet seng Profiscarrière 2009 beim FC Wil 1900 ugefaangen. Veräiner duerno ware vun 2012 bis 2015 den FC Basel, vun 2015 bis 2017 den däitschen TSG 1899 Hoffenheim, an zanter 2017 spillt de Schär am spueneschen Deportivo La Coruña.
Zanter 2013 spillt de Fabian Schär an der Schwäizer Foussballnationalekipp. ,
Rue Hildegard-von-Bingen
D'Rue Hildegard von Bingen ass eng Strooss zu Gaasperech an der Stad Lëtzebuerg déi bis ewell (Juni 2017) just am westlechen Deel fir de Verkéier op ass. Se verleeft vun der Rue Robert Stumper a Richtung Oste bis bei de Boulevard de Kockelscheuer.
D'Strooss huet den Numm vun der Hildegard vu Bingen (1098-1179), enger vun de bekanntste Fraen aus dem Mëttelalter.
Massimo Serato
De Massimo Serato gebuer als Giuseppe Segato den 31. Mee 1916 zu Oderzo a gestuerwen den 22. Dezember 1989 zu Roum war en italieenesche Schauspiller.
Nicky Kirsch
Den Nicolas ("Nicky") Kirsch, gebuer de 24. August 1901 an der Stad Lëtzebuerg an do gestuerwen den 29. September 1983, war e lëtzebuergesche Foussballspiller an Olympionik.
Hien huet Lëtzebuerg op den Olympesche Summerspiller 1924 zu Paräis an 1928 zu Amsterdam vertrueden.
Tëscht dem 15. Januar 1922 am 17. Februar 1929 huet den Nicky Kirsch 13-mol fir déi lëtzebuergesch Foussballnationalekipp gespillt.
Capitani
Capitani ass eng lëtzebuergesch Televisiounsserie vum Thierry Faber (Iddi), Eric Lamhène a Christophe Wagner (Co-Zeenaristen). Déi éischt Saison gouf am Summer 2018 ënner der Regie vum Christophe Wagner, dunn nach mam Aarbechtstitel De Bësch, gedréint.
Se gouf eng éischt Kéier tëscht dem 1. Oktober an dem 17. Dezember 2019 op RTL Tele Lëtzebuerg gewisen. Zanter dem 11. Februar 2021 ass se weltwäit op Netflix ze gesinn. Dofir gouf se ë. a. op Englesch, Franséisch, Spuenesch an Däitsch synchroniséiert, an an enger Dose Sproochen ënnertitelt.
Déi zweet Saison gouf tëscht dem 15. Mäerz an dem 24. Juni 2021, och ënner der Regie vum Christophe Wagner, gedréint. Si gouf vum 22. Februar 2022 bis den 29. Mäerz 2022 op RTL Tele Lëtzebuerg gewisen a war dono bis den 12. Juni 2022 op RTL Play am Replay ze gesinn. Zanter dem 8. Juli 2022 ass och si op Netflix ze gesinn.
1. Saison
Haaptpersonnage ass de Luc Capitani, en Inspekter vun der Police judiciaire aus dem Süde vum Land. An der éischter Saison ass hien aus private Grënn am Éislek, zu Mënscht (Manscheid), wéi e sur place ugestallt gëtt, de Muerd un engem Meedchen, dem Jenny Engel, ze léisen, dat dout am Bësch fonnt gouf. Fir d'Enquête steet him déi jonk Polizistin Elsa Ley zur Säit, déi vun do aus der Géigend kënnt. Séier ginn d'Enquêteuren an eng komplizéiert Intrig verwéckelt, wou alles nëmme Schäin ass an all Duerfbewunner méi weess, wéi wat en erziele wëll. An dann ass do nach eng al Affär vu viru 15 Joer, mat där e stënterlech konfrontéiert gëtt…
D'Geschicht spillt bannent 8 Deeg, a gëtt gréisstendeels chronologesch erzielt (bis op e puer Réckblenden an der leschter Episod).
2. Saison
De Luc Capitani gëtt no 3 Joer aus dem Prisong entlooss. Dat allerdéngs ënnert enger Konditioun: hie soll undercover den Nuetsmillieu vum Garer Quartier an der Stad infiltréieren. Nom Muerd un enger Prostituéierter gëtt hie vun der Cabaretsbesëtzerin Valentina Draga engagéiert, fir no hire Meedercher ze kucken. Gläichzäiteg ermëttelt d'Elsa Ley am Drogemilieu vun der Stater Gare, wou eng nei Band aus Nigeria am Gaang ass, sech breetzemaachen. Séier mierken déi zwéin, dass et bei hire Fäll Iwwerschneidunge ginn, an dass se zesummeschaffe mussen, ouni sech oder hir Aarbecht a Gefor ze bréngen...
Soss
D'Titele vun den eenzelen Episode vun der éischter Saison sinn Zeilen aus Gedichter a Lidder vum Michel Lentz (1820-1893).
Op Netflix heescht d'Serie an alle Sprooche Capitani, ausser op Portugisesch, wou se Os Segredos de Manscheid heescht, an op Ongresch, wou den Titel mat Gyilkosság Manscheidben iwwersat ass.
An der 2. Saison ass d'Stéck Haass an den Aen vun T the Boss am Ofspan ze héieren.
Capitani gouf um Lëtzebuerger Filmpräis 2021 mam Präis fir déi bescht Produktioun fir Tëlee oder nei Medien ausgezeechent; ausserdeem kruten den Thierry Faber, Eric Lamhène a Christophe Wagner de Präis fir déi bescht kreativ Kontributioun (Kategorie Dréibuch), an d'Sophie Mousel an de Luc Schiltz dee fir déi bescht Schauspillerin an dee beschte Schauspiller.
Zweet Staffel
Biller